“Una mirada al pulgarcito de América. El Salvador” arriba a la Casa de Cultura
2025-07-24

La Casa de Cultura de Burjassot acollirà dimarts que ve 28 de febrer a partir de les 19 hores la xerrada “Una mirada al pulgarcito de América”. El Salvador, organitzada per l’Associació Amanecer Solidario (ASOL). Una xerrada oberta a la ciutadania i en la qual també es realitzarà un xicotet col·loqui.

Els organitzadors volen “donar a conéixer i acostar la realitat dels països en desenvolupament, prenent com a cas concret El Salvador i els projectes que ASOL i l’Associació Nuevo Amanecer de El Salvador (ANADES) desenvolupen en les zones més pobres d’El Salvador”, tal com ells mateixos han assenyalat, remarcant que “desitgem generar actituds de solidaritat i enfortir el compromís de participació activa, perquè la solidaritat hauria de ser l’idioma del món”.

ASOL és una ONGD per a la promoció de la solidaritat entre els pobles. Col·labora amb l’Associació Nuevo Amanecer de El Salvador (ANADES) en el desenvolupament integral de les famílies i comunitats d’El Salvador.